Zmluva o poskytnutí služieb

Zmluvné strany: 

Obchodné meno:  
Sídlo: 
IČO: 
Zastúpený: 
(ďalej len „poskytovateľ“) 

a 

Košický samosprávny kraj
Sídlo: Námestie Maratónu mieru 1, 04266 Košice, Slovenská republika
IČO: 35541016
DIČ: 2021624924
Číslo účtu: SK5281800000007000186505
Telefón: 0557268230
 (ďalej len „objednávateľ“) 

(poskytovateľ a objednávateľ spolu aj ako „zmluvné strany“ a každý samostatne aj ako „zmluvná strana“)
 
sa dohodli na uzatvorení tejto Zmluvy o poskytnutí služieb (ďalej len „zmluva“) v zmysle ust. § 269 ods. 2 zákona č. 513/1991 Zb. Obchodný zákonník v platnom znení, za nasledovných podmienok: 

Článok I.
Predmet zmluvy

1. Predmetom tejto zmluvy je záväzok poskytovateľa poskytnúť komplexné školenie pre troch (3) zamestnancov objednávateľa funkčne zaradených na referáte Informačno – poradenského centra pre Európske štrukturálne a investičné fondy v podobe certifikačných akreditovaných kurzov PRINCE2 podľa najnovšej verzie metodiky z roku 2017, vrátane certifikačnej skúšky a to pre level Foundation a súčasne pre level Practitioner prezenčnou metódou (ďalej len „školenie“) s jazykom použitým v testoch anglickým alebo slovenským alebo českým a s jazykom používaným lektormi na prednáškach slovenským alebo českým
2. Poskytovateľ sa zaväzuje splniť svoj záväzok podľa predchádzajúceho bodu na vlastné náklady a nebezpečenstvo podľa podmienok uvedených v tejto zmluve. Objednávateľ sa zaväzuje riadne a včas poskytnuté plnenie prevziať a zaplatiť zaň cenu podľa tejto zmluvy. 

Článok II.
Termín a miesto plnenia

1. Poskytovateľ sa zaväzuje požiadať objednávateľa o odsúhlasenie konkrétneho dňa a hodiny školenia v rozsahu podľa bodu 1 čl. I. tejto zmluvy najneskôr päť (5) pracovných dní pred jeho zamýšľaným poskytnutím. Školenie môže byť poskytnuté až po jeho odsúhlasení zo strany objednávateľa. Poskytovateľ sa zaväzuje poskytnúť službu pre Objednávateľa najneskôr do 1.7.2018.

2. Miestom plnenia predmetu zmluvy je v rámci miestnosti zabezpečenej poskytovateľom na území mesta Košice.

Článok III.
Cena a platobné podmienky

1. Cena za poskytnutie školenia je na základe výsledku verejného obstarávania stanovená nasledovne: 

Cena za poskytnutie školenia: 	....................... EUR bez DPH
					....................... EUR s DPH

Cenová ponuka poskytovateľa predložená v procese verejného obstarávania tvorí prílohu č. 1 tejto zmluvy.

2. Cena za poskytnutie školenia je konečná a sú v nej zahrnuté náklady na vystavenie certifikátov a všetkých ostatných nákladov spojených s poskytnutím školenia (vrátane nákladov na školiace miestnosti).

3. Objednávateľ zaplatí cenu za poskytnutie školenia na základe daňového dokladu (faktúry) vystavenej poskytovateľom v 4 vyhotoveniach, pričom poskytovateľ môže vystaviť daňový doklad (faktúru) až po písomnom potvrdení oprávneného zástupcu objednávateľa o splnení jeho záväzku podľa tejto zmluvy. Lehota splatnosti daňového dokladu (faktúry) je 30 dní od jej doručenia do sídla objednávateľa. Poskytovateľ doloží k vystavenej faktúre položkovitý rozpis ceny za poskytnutú službu. 

4. Nedodržanie akejkoľvek podmienky a požiadavky objednávateľa uvedenej v opisnom formulári predmetu zákazky sa bude považovať za podstatné porušenie zmluvných podmienok. 

5. Poskytovateľ je povinný strpieť výkon kontroly/auditu súvisiaceho s dodávaným tovarom, službami a stavebnými prácami kedykoľvek počas platnosti a účinnosti zmluvy, a to oprávnenými osobami na výkon tejto kontroly/auditu a poskytnúť im potrebnú súčinnosť. Zmluva s vybraným dodávateľom bude zaslaná na kontrolu procesu verejného obstarávania poskytovateľovi finančných prostriedkov, z ktorých budú výdavky projektu spolufinancované. Prijímateľ si vyhradzuje právo bez akýchkoľvek sankcií odstúpiť od zmluvy s dodávateľom v prípade negatívnych zistení (ktoré mali alebo mohli mať vplyv na výsledok verejného obstarávania) finančnej  kontroly, kedy ešte nedošlo k plneniu zo zmluvy medzi prijímateľom a dodávateľom.
Článok IV.
Záverečné ustanovenia

1. Vo veciach neupravených zmluvou sa zmluvný vzťah spravuje Obchodným zákonníkom a príslušnými ustanoveniami všeobecne záväzných právnych predpisov. 

2. Zmluvné strany sa dohodli, že zmeny a doplnenia k tejto zmluve je možné uzatvoriť výlučne písomne a to formou očíslovaných dodatkov podpísaných oprávnenými zástupcami oboch zmluvných strán. 

3. Zmluva je vyhotovená v 5 rovnopisoch, z ktorých  4 rovnopisy obdrží Objednávateľ  a 1 rovnopis obdrží Poskytovateľ.
4. Zmluva nadobúda platnosť dňom jej podpísania a účinnosť dňom nasledujúcim po dni jej zverejnenia na webovom sídle objednávateľa. 

5. Cenová ponuka poskytovateľa predložená v rámci verejného obstarávania, výsledkom ktorého je táto zmluva, tvorí prílohu č. 1 tejto zmluvy. 

V Košiciach, dňa:  .......................

Objednávateľ:							Poskytovateľ:

..................................................                                                           ............................................................
          Ing. Rastislav Trnka                                                                                     
     predseda	funkcia